มีอะไรกับแฟนไม่ใส่ถุงยางแต่ไม่แตกในได้3อาทิตย์แล้วค่ะ แต่ประจำเดือนมาช้าไป2วันแล้วแต่มีเลือดออกทางช่องคลอดเล็กน้อยรู้สึกเจ็บหน้าอก กังวลมากเลยค่ะจะท้องรึป่าวคะ
สวัสดีค่ะ การมีเพศสัมพันธ์ โดยการหลั่งนอกนั้น มีโอกาสที่จะตั้งครรภ์ได้ประมาณ 4%-22%ส่วนเลือดที่ออกมานั้น หากอยู่ในช่วงที่ประจำเดือนควรจะมา แม้จะล่าช้าไป 2 วัน ก็น่าจะเป็นประจำเดือนได้ แนะนำให้สังเกตเลือดที่ออกไปก่อนค่ะ หากมานานตั้งแต่ 2-7 วัน ก็น่าจะเป็นประจำเดือนค่ะ ซึ่งก็แสดงว่าไม่ได้มีการตั้งครรภ์เกิดขึ้น และอาการเจ็บหน้าอก ก็เป็นอาการที่สามารถพบได้ในช่วงก่อนและขณะมีประจำเดือนค่ะแต่หากเลือดที่ออกมานานเกิน 7 วัน หรือมีอาการปวดท้องน้อยมาก หรืออาการผิดปกติอื่นๆ เช่น ตกขาวผิดปกติ มีไข้ อาจเกิดจากสาเหตุอื่นๆได้ เช่น มีการตั้งครรภ์ที่ผิดปกติ (เช่น แท้งคุกคาม ท้องนอกมดลูก) มดลูกอักเสบติดเชื้อ เป็นต้น ซึ่งหากมีอาการดังกล่าว ควรรีบไปพบสูติ-นรีแพทย์ค่ะ